[{"text_idx": "#000002", "text": "\u201cTegemist on suhteliselt suure alaga, strateegilises kohas. Planeering sinna algatati juba 2011. aastal ja la\u0308bi selle aja, mil seda on menetletud, on ta la\u0308bi teinud mitmeid muutusi. See, mis planeeringuga sinna nu\u0308u\u0308d kavandatud on, on va\u0308ga hea na\u0308ite sellest, kuidas Tallinn rakendab 15 minuti linna konseptsiooni,\u201d ra\u0308a\u0308kis abilinnapea Madle Lippus linnavalitsuse pressikonverentsil. \u201cKokkuvo\u0303ttes on see va\u0308ga hea ja va\u0308a\u0308rt planeering.\u201c"}, {"text_idx": "#000003", "text": "Planeeritud alale on kavandatud kokku kuni 300 korterit ning ka eralasteaed. Samas ja\u0308tab linn endale kuni detailplaneeringu elluviimise esimese etapi viimase hoone kasutusloa andmise pa\u0308evani o\u0303iguse otsustada krundile rajada hoopis munitsipaallasted."}, {"text_idx": "#000004", "text": "\u201cTegemist on alaga, kus keskmine hoonestuse tihedus ja\u0308a\u0308b vahemikku 0,62 \u2013 see on umbes Kalamaja laadne hoonestustihedus. Planeerivate hoonete ko\u0303rgus on ku\u0308ll pisut suurem, keskmiselt neljakorruselised, mere a\u0308a\u0308res ka paar kuuekorruselist, ent nende vahele ja\u0308a\u0308b palju rohelust,\u201d avas Lippus."}, {"text_idx": "#000005", "text": "Abilinnapea selgitas, et antud planeering on Tallinna u\u0308ldplaneeringut muutev \u2013 osa u\u0308ldplaneeringu kohasest u\u0308hiskondlike ja puhkeehitiste alast muudetakse kesklinna segahoonestusalaks. U\u0308ldplaneering ja\u0308a\u0308b kehtima aga aladel, kuhu on planeeritud lasteaed ja avalikuks kasutamiseks ma\u0308a\u0308ratud haljas- ja liiklusalad, mis moodustavad kokku 55,3 protsenti planeeritavast alast."}, {"text_idx": "#000006", "text": "Metro Capitali tegevjuhi Ain Kivisaare so\u0303nul valmib kavandatav terviklik elamukvartal eeldatavasti ku\u0308mnekonna aasta jooksul. \u201eSel na\u0308dalal Tallinna linnavalitsuse heakskiidu saanud planeering na\u0308eb ette seitsmele hektarile kaasaegse arhitektuuriga suurepa\u0308raste linna- ja merevaadetega ja\u0308tkusuutliku naabruskonna rajamist, kus lisaks korterelamutele asub lasteaed, kvartalisisene allee ja puhkealad.\u201c"}, {"text_idx": "#000007", "text": "Kivisaare so\u0303nul mo\u0303jub uusarendus kogu piirkonna kinnisvara va\u0308a\u0308rtusele selgelt positiivselt. Ta toob na\u0308iteks endise Tivoli tu\u0308hermaa, kus asub ta\u0308naseks Metro Capitali aastatepikkuse la\u0308bimo\u0303eldud planeerimise ja to\u0308o\u0308 tulemusena va\u0308a\u0308rtuslik ja ko\u0303rgelt hinnatud elukvartal. \u201eMetro Capital on oma kogenud meeskonna ning keskkonda va\u0308a\u0308rtustava la\u0308henemisega kindlasti va\u0308a\u0308rikas partner kohalikule kogukonnale ja linnale nii va\u0308a\u0308rtusliku ja na\u0308htava asukohaga kaasaegse elukeskkonna loomisel.\u201d"}, {"text_idx": "#000008", "text": "Sel aastal siiski ehitusega veel ei alustata, kuna projekteerimine ning projekti koosko\u0303lastamine vo\u0303tavad oma aja. Ku\u0308ll aga viis arendaja juba mo\u0308o\u0308dunud aastal la\u0308bi rahvusvahelise arhitektuurikonkursi, kus vo\u0303itjat aitasid va\u0308lja selgitada nii linnavalitsuse kui ka kohaliku arhitektuurikogukonna esindajad. \u201eKuna konkursi vo\u0303itjaga lo\u0303pliku kokkuleppe so\u0303lmimine alles ka\u0308ib, siis ta\u0308na on seda veidi vara veel va\u0308lja ho\u0303igata. Kui aga ko\u0303ik la\u0308heb plaanipa\u0308raselt, siis hakkab uus elamukvartal olema kaasaegse parima skandinaavia arhitektuuri na\u0308gu,\u201d avab Kivisaar veidi saladuseloori. Peamiselt on elumajadesse planeeritud suuremad peredele sobivad 3-5-toalised korterid."}, {"text_idx": "#000009", "text": "Kinnisvaraturu hetkelises madalseisus Kivisaar Pirita tee projekti vaates probleemi ei na\u0308e. \u201eKogenud arendajana vaatame me kinnisvaraturu seisu pikemas perspektiivis ja vajadus sarnaste suuremate eluruumide ja\u0308rele on turul ajas selgelt kasvav. Asukoht, valitud arenduskontseptsioon ning kvaliteetne teostus peaks ostjaid ko\u0303netama nii ta\u0308na kui ka 10 aasta pa\u0308rast.\u201c"}, {"text_idx": "#000010", "text": "Na\u0308itusi ja messe kavatsetakse edaspidi korraldada linnakeskusest va\u0308ljaspool, kus on tagatud hea juurdepa\u0308a\u0308s u\u0308hisso\u0303idukitele ja ku\u0308lastajate so\u0303idukitele. Linna hinnangul puuduvad Pirita teel suure hulga inimeste perioodiliseks lu\u0308hiajaliseks kogunemiseks vajalikud so\u0303idukite parkimiskohad. Seega ei sobi olemasolevad na\u0308itusehallid enam ha\u0308sti ta\u0308napa\u0308eva no\u0303uetele vastavate rahvusvaheliste na\u0308ituste ja messide korraldamiseks."}, {"text_idx": "#000011", "text": "Linnavalitsus otsustas ta\u0308na kehtestada Pirita tee 28 kinnistu ja Maarjaheina ta\u0308nava a\u0308a\u0308rsete kruntide ja la\u0308hialade detailplaneeringu. Planeeringu lo\u0303plik kehtestamine toimub volikogus."}, {"text_idx": "#000023", "text": "Viienda trammiliini ehitus: to\u0308o\u0308 kestab kaks aastat. Liiklejate ja u\u0308mbruskonna elu pu\u0308u\u0308takse vo\u0303imalikult va\u0308he ha\u0308irida"}, {"text_idx": "#000025", "text": "Loe, kes saab ta\u0308navu teenetema\u0308rgi. President tunnustab riiklike teenetema\u0308rkidega 167 inimest."}, {"text_idx": "#000026", "text": "Mehe peksu eest turvapaika vajavate emade ja laste arv u\u0308ha kasvab, iga pa\u0308ev ku\u0308lastab politsei 11 peret (8)"}, {"text_idx": "#000030", "text": "Jaanuaris kasvasid tarbijahinnad 18,6%. Hinnakasvu kiirenemine oli tingitud peamiselt eluasemega seotud kulutuste ehk energia kallinemisest"}, {"text_idx": "#000033", "text": "Pirital algab ettevalmistus Rahvakooli tee rekonstrueerimiseks"}, {"text_idx": "#000037", "text": "Tourestilt leiab ta\u0308navu pa\u0308ikesereise alates 399 eurost. Iga pa\u0308ev toob uusi pakkumisi"}, {"text_idx": "#000039", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]